Porin Työväen Teatteri

Porin Työväen Teatteri oli vuosina 1909–1931 Porissa toiminut ammattiteatteri. Se yhdistyi Porin Näyttämön kanssa Porin Teatteriksi.

Historia 
Porin Työväen Teatterin edeltäjä oli Porin Työväenyhdistyksen näytelmäseura, joka aloitti toimintansa jo yhdistyksen perustamisvuonna 1887. Vuonna 1909 siitä muodostettiin itsenäinen ammattiteatteri. Porin Työväen Teatterin näyttämönä toimi vuonna 1893 rakennettu työväentalo Torppa. Esityksiä oli myös Kirjurinluodon ulkoilmanäyttämöllä. Teatterin johtajana toimivat muun muassa Arvi Tuomi vuosina 1924–1925 sekä Pekka Niskanen 1928–1931. Tunnetuin Porin Työväen Teatterin näyttelijöistä on Siiri Angerkoski, joka oli kiinnitettynä teatteriin vuosina 1921–1926.

Neuvottelut yhdistymisesta porvarillisen Porin Näyttämön kanssa aloitettiin jo 1920-luvun lopulla. Lopullinen sopimus saatiin aikaiseksi vuonna 1930 Porin Näyttämön johtokuntaan kuuluneen varatuomari Kaarlo Saarenheimon johdolla. Yhdistyminen tapahtui syksyllä 1931, jolloin Porin Teatteri aloitti toimintansa.

Lähteet 

Entiset suomalaiset teatterit
Porin teatterit
Suomalainen työväenkulttuuri